joelniklaus/EU_Wikipedias huggingface dataset:
Λουίς Γκιγέρμο Σολίς

Ο Λουίς Γκιγέρμο Σολίς (Luis Guillermo Solís Rivera, 25 Απριλίου 1958-) είναι πολιτικός από την Κόστα Ρίκα και πρόεδρος της χώρας από τον Μάιο του 2014 ως το 2018. Είναι μέλος του κόμματος Πολίτες εν Δράσει (PAC). Σπούδασε Ιστορικές Επιστήμες στο Πανεπιστήμιο της Κόστα Ρίκα  και απέκτησε Μάστερ στις Λατινοαμερικανικές Μελέτες από το Πανεπιστήμιο του Τουλέιν, στη Νέα Ορλεάνη των ΗΠΑ.

Ο Σολίς κέρδισε τις προεδρικές εκλογές του 2014 στο δεύτερο γύρο (6 Απριλίου) μετά την απόσυρση του αντιπάλου του, Αράγια. Στον πρώτο γύρο εκείνων των εκλογών, που διεξήχθησαν στις 2 Φεβρουαρίου, προηγήθηκε ο Αράγια.  Ο Σολίς συγκέντρωσε στον δεύτερο γύρο ποσοστό 78%, που αποτελεί ρεκόρ υψηλού ποσοστού στη χώρα. Σε αντίθεση με τον πρώτο γύρο, ο Σολίς κέρδισε την απόλυτη πλειοψηφία σε κάθε επαρχία. 

Ορκίστηκε πρόεδρος στις 8 Μαΐου 2014.

Ιδιωτική ζωή
Ο Σολίς είναι παντρεμένος με τη Mercedes Peñas. Έχουν 6 παιδιά.

Παραπομπές 

Πρόεδροι της Κόστα Ρίκα
Σκόντραν Μουστάφι

Ο Σκόντραν Μουστάφι (Shkodran Mustafi, 17 Απριλίου 1992) είναι Γερμανός ποδοσφαιριστής με καταγωγή από την Αλβανία, ο οποίος αγωνίζεται ως αμυντικός για λογαριασμό της Ισπανικής Λεβάντε.

Συλλογική καριέρα

Πρώτα χρόνια
Ο Μουστάφι γεννήθηκε στο Μπαντ Χέρσφελντ της Γερμανίας, από αλβανική οικογένεια, της οποίας η καταγωγή ήταν από το Γκόστιβαρ. Ξεκίνησε την ποδοσφαιρική του καριέρα από τα τμήματα νέων της 1. ΦΦ Μπέμπρα και στη συνέχεια της ΣΦ Ρότενμπουργκ. Μεταξύ του 2006 και του 2009 ο Μουστάφι αγωνίστηκε για λογαριασμό του Αμβούργου προτού μετακομίσει στην Αγγλία για λογαριασμό της Έβερτον.

Έβερτον
Ο Μουστάφι πραγματοποίησε το επίσημο ντεμπούτο του με την Έβερτον σε μία αναμέτρηση απέναντι στην ΜΠΑΤΕ Μπορίσοφ τον Δεκέμβριο του 2009 για το ΟΥΕΦΑ Γιουρόπα Λιγκ, μπαίνοντας ως αλλαγή στην θέση του Τόνι Χίμπερτ. Δεν πραγματοποίησε άλλη εμφάνιση με την πρώτη ομάδα του συλλόγου και τον Ιανουάριο του 2012 μετακόμισε στην ΟΚ Σαμπντόρια, με την ομάδα της ιταλικής Σέριε Α να τον αποκτά υπό την μορφή ελεύθερης μεταγραφής.

ΟΚ Σαμπντόρια
Ο Μουστάφι πραγματοποίησε το επίσημο ντεμπούτο του με την νέα του ομάδα στις 26 Μαΐου 2012, σε μια ήττα με σκορ 3-1 απέναντι στην Βαρέζε για την Σέριε Β. Στις 26 Οκτωβρίου 2013, πέτυχε το πρώτο του τέρμα με την ομάδα σε μία νίκη με σκορ 1-0 επί της Αταλάντα για τη Σέριε Α.

Βαλένθια 
Στις 7 Αυγούστου 2014 ο Μουστάφι υπέγραψε 5ετές συμβόλαιο με την ισπανική Βαλένθια.

Διεθνή
Ο Μουστάφι ήταν μέλος της Εθνικής Γερμανίας U17, η οποία κατέκτησε το Ευρωπαϊκό Πρωτάθλημα U17 του 2009. Ωστόσο, είχε εκφράσει την επιθυμία του στα ΜΜΕ να αγωνιστεί με τα χρώματα της Αλβανίας, χώρας από την οποία η οικογένειά του κατάγεται. Στις 22 Ιανουαρίου 2014, αλβανικά ΜΜΕ ανέφεραν ότι ο Μουστάφι ενδέχεται να λάμβανε κλήση να αγωνιστεί στο προσεχές φιλικό της Αλβανίας, κάτι που επιβεβαιώθηκε και από τον ομοσπονδιακό της τεχνικό, Τζιάννι ντε Μπιάζι.

Ωστόσο, στις 28 Φεβρουαρίου 2014, ο Γιοάχιμ Λεβ κάλεσε τον Μουστάφι στην Εθνική Γερμανίας για μια φιλική αναμέτρηση απέναντι στη Χιλή. Ο Μουστάφι, επίσης, συμπεριλήφθηκε στην 30μελή αποστολή προεπιλογής της Γερμανίας ενόψει του Παγκοσμίου Κυπέλλου του 2014 από τον Λεβ.

Στατιστικά

Τίτλοι
Γερμανία U17
Ευρωπαϊκό Πρωτάθλημα U17: 2009

Παραπομπές

Εξωτερικοί Σύνδεσμοι 

Γερμανοί ποδοσφαιριστές
Ποδοσφαιριστές Παγκοσμίου Κυπέλλου 2014
Ποδοσφαιριστές Εθνικής Γερμανίας Κ16
Ποδοσφαιριστές Εθνικής Γερμανίας Κ17
Ποδοσφαιριστές Εθνικής Γερμανίας U18
Ποδοσφαιριστές Εθνικής Γερμανίας Κ19
Ποδοσφαιριστές Εθνικής Γερμανίας U20
Ποδοσφαιριστές Εθνικής Γερμανίας Κ21
Ποδοσφαιριστές Έβερτον
Ποδοσφαιριστές ΟΚ Σαμπντόρια
Ποδοσφαιριστές Σέριε Α
Αμυντικοί ποδοσφαιριστές
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Άρσεναλ
Γερμανοί αλβανικής καταγωγής
Πρόσωπα σλαβομακεδονικής καταγωγής
Ποδοσφαιριστές Κυπέλλου Συνομοσπονδιών FIFA 2017
Παίκτες νικητές Παγκοσμίου Κυπέλλου ποδοσφαίρου FIFA
Παίκτες νικητές Κυπέλλου Συνομοσπονδιών FIFA
Ντέιβιντ Νίβεν

Ο Ντέιβιντ Νίβεν (αγγλ.: James David Graham Niven, 1 Μαρτίου 1910 - 29 Ιουλίου 1983) ήταν Άγγλος ηθοποιός του κινηματογράφου βραβευμένος με Όσκαρ Α' Ανδρικού Ρόλου για την ταινία του 1958 Χωριστά τραπέζια (Separate Tables), όπου ερμήνευσε το ρόλο ενός σεξουαλικά διεστραμένου ταγματάρχη εν αποστρατεία. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική ταινία καθώς και το βραβείο των κριτικών της Νέας Υόρκης.

Ο ηθοποιός φοίτησε σε στρατιωτικό κολέγιο και κατάφερε να φτάσει μέχρι και το βαθμό του υπολοχαγού πριν τον κερδίσει η υποκριτική. Η πρώτη του κινημαγραφική εμφάνιση ήταν στην αγγλική ταινία του 1932 There Goes the Bride. Έπειτα ταξίδεψε στο Χόλιγουντ όπου συμμετείχε ως κομπάρσος σε θρυλικές ταινίες όπως η Κλεοπάτρα (Cleopatra, 1933) του Σέσιλ Ντε Μιλ και η Ναυτική ανταρσία (Mutiny on the Bounty, 1935) του Φρανκ Λόιντ. Η εμφάνισή του στην ταινία του Λόιντ τράβηξε την προσοχή του παραγωγού Σάμιουελ Γκόλντγουιν ο οποίος τον προσέλαβε. Έτσι ο ηθοποιός έλαβε σημαντικούς ρόλους στις ταινίες Χαμένα νιάτα (Dodsworth, 1936), Η επέλαση της ελαφράς ταξιαρχίας (The Charge of the Light Brigade, 1936), Ο αιχμάλωτος της Ζέντα (The Prisoner of Zenda, 1937) και Ανεμοδαρμένα ύψη (Wuthering Heights, 1939). Η εμφάνισή του στην ταινία του 1939 Αριστοκράτης φαντομάς (Raffles) πλάι στην Ολίβια Ντε Χάβιλαντ στέφθηκε με επιτυχία, αλλά μεσολάβησε ο Β' Παγκόσμιος Πόλεμος και ο Νίβεν αναγκάστηκε να επιστρέψει στην Αγγλία για να πολεμήσει. Μετά τη λήξη του πολέμου πρωταγωνίστησε στην ταινία των Πάουελ και Πρέσμπεργκερ Ζήτημα ζωής και θανάτου (A Matter of Life and Death, 1945) που τον καθιέρωσε, καθώς και στις ταινίες Ένας άγγελος στη Γη (The Bishop's Wife, 1946) και Φως μες στην τρικυμία (Enchantment, 1948). Κατά τη δεκαετία της δεκαετίας του 1950 ερμήνευσε με επιτυχία το ρόλο του Φιλέα Φογκ στην ταινία Ο γύρος του κόσμου σε 80 μέρες (Around the world in 80 days) που αποτελεί κινηματογραφική μεταφορά του ομώνυμου μυθιστορήματος του Ιουλίου Βερν. Σημαντική θέση στη φιλμογραφία του ηθοποιού κατέχουν επίσης οι ταινίες: Το γαλάζιο φεγγάρι (The Moon is Blue, 1953), Καμαριέρης για όλες τις δουλειές (My Man Godfrey, 1957), Καλημέρα θλίψη (Bonjour Tristesse, 1958), Τα κανόνια του Ναβαρόνε (Guns of Navarone, 1961), Ο ροζ πάνθηρας (The Pink Panther, 1963) και Τζέιμς Μποντ 007 - Καζίνο Ρουαγιάλ (Casino Royale, 1967).

Φιλμογραφία

Παραπομπές

Εξωτερικοί σύνδεσμοι 
 Ντέιβιντ Νίβεν, σελίδα στον ιστότοπο Cine.gr .
 Ντέιβιντ Νίβεν, σελίδα στον ιστότοπο της Internet Movie Database .

Βραβευμένοι με Όσκαρ Α' Ανδρικού Ρόλου
Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες)
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Άγγλοι άνδρες ηθοποιοί θεάτρου
Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ)‎
Σιμόνε Σκουφφέτ

Ο Σιμόνε Σκουφφέτ (γεννημένος στις 31 Μαΐου 1996 στο Ούντινε του Φρίουλι-Βενέτσια Τζούλια) είναι Ιταλός ποδοσφαιριστής, ο οποίος αγωνίζεται ως τερματοφύλακας για λογαριασμό της Ουντινέζε Κάλτσιο.

Βιογραφία

Τεχνικά Χαρακτηριστικά 
Θεωρούμενος ως ένας από τους πλέον ελπιδοφόρους νεαρούς ποδοσφαιριστές της γενιάς του, έχει συγκριθεί αρκετές φορές με τον Τζιανλουίτζι Μπουφόν λόγω του νεαρού της ηλικίας του, καθώς πραγματοποίησε όπως και τον τελευταίο το ντεμπούτο του στην Σέριε Α σε ηλικία 17 ετών. Έχει δεχθεί κολακευτικά σχόλια για τα αντανακλαστικά του και τις ικανότητές του, καθώς και για την σιγουριά που εμπνέει στις εξόδους του. Πρότυπό του είναι ο πρώην τερματοφύλακας της Ουντινέζε Σαμίρ Χαντάνοβιτς.

Συλλογική Καριέρα 
Προερχόμενος από την Πριμαβέρα της μεγάλης ομάδας της γενέτειράς του, Ουντινέζε, προωθήθηκε στην πρώτη ομάδα του συλλόγου στις αρχές της σεζόν 2013-14.

Έγινε ο πρώτος παίκτης προερχόμενος από την ευρύτερη περιοχή του Φρίουλι που να φορά την φανέλα των bianconeri, κάτι περισσότερο από είκοσι χρόνια μετά τον Φάμπιο Ροσσίττο, ενώ πραγματοποίησε το ντεμπούτο του στην Σέριε Α στις 1 Φεβρουαρίου 2014 σε ηλικία 17 ετών, στη διάρκεια μιας εκτός έδρας νίκης με σκορ 0-2 απέναντι στην Μπολόνια, αντικαθιστώντας τον βασικό τερματοφύλακα του συλλόγου Ζέλικο Μπρίκιτς ο οποίος είχε τραυματιστεί. Έπειτα από σταθερές εμφανίσεις, διατήρησε την θέση του ως βασικός και μετά την επιστροφή από τον τραυματισμό του Μπρίκιτς.

Διεθνής Καριέρα 
Με την Εθνική Ιταλίας U-17, πήρε μέρος στο Παγκόσμιο Κύπελλο U17 του 2013, διακρινόμενος ως ένας από τους κορυφαίους παίκτες της azzurra. Από τις 10 ως τις 12 Μαρτίου 2014, έλαβε μέρος σε ολιγοήμερη προπονητική προετοιμασία υπό τον Τσέζαρε Πραντέλλι, ομοσπονδιακό τεχνικό της Ιταλίας, η οποία διοργανώθηκε με στόχο την καλύτερη παρακολούθηση νεαρών παικτών ενόψει του Παγκοσμίου Κυπέλλου του 2014.

Παραπομπές

Εξωτερικός Σύνδεσμος 
 Προφίλ του Σιμόνε Σκουφφέτ στο footballdatabase.eu

Ιταλοί ποδοσφαιριστές
Ποδοσφαιριστές Εθνικής Ιταλίας U17
Ποδοσφαιριστές Εθνικής Ιταλίας U18
Ποδοσφαιριστές Εθνικής Ιταλίας U19
Τερματοφύλακες ποδοσφαιριστές
Ποδοσφαιριστές Εθνικής Ιταλίας Κ21
Ποδοσφαιριστές Ουντινέζε Κάλτσιο
Ποδοσφαιριστές Κάλτσιο Κόμο
Ποδοσφαιριστές Σέριε Β
Ποδοσφαιριστές Σέριε Α
Τσανάκλειος Σχολή

Η Τσανάκλειος Σχολή ή Ελληνική Αστική Σχολή Νέστωρος Τσανακλή υπήρξε εκπαιδευτήριο και ανοικοδομήθηκε το διάστημα 1906-1907 με δαπάνες του αποδήμου στην Αίγυπτο Κομοτηναίου Νέστορα Τσανακλή. Το κτήριο εγκαινιάστηκε ως Αστική σχολή Αρρένων το 1908. Το διάστημα 1922-1954 στεγαζόταν στο κτίριο η Γενική Διοίκησης Θράκης και το διάστημα 1954-1972 η Νομαρχία Ροδόπης. Αργότερα στεγάστηκε η Πρυτανεία του Δημοκρίτειου Πανεπιστήμιου Θράκης και το κτίριο σήμερα είναι γνωστό και ως η Παλιά Πρυτανεία. Σήμερα το κτίριο βρίσκεται υπό ανακαίνιση.

Νέστορας Τσανακλής
Ο Νέστορας Τσανακλής γεννήθηκε στην Κομοτηνή το 1841 από μικροαστική οικογένεια. Τότε η Κομοτηνή είχε 10-12 χιλιάδες κατοίκους. Δεκαπέντε ετών ο Τσανακλής ξενιτεύεται στην Αίγυπτο όπου γίνεται βιομήχανος με το εμπόριο καπνού και τσιγάρων. Το 1859 φέρνει καπνό και εργάτες από την Θράκη και ιδρύει το πρώτο εργοστάσιο παραγωγής τσιγάρων στο Σουέζ. Γυρίζει στην Κομοτηνή το 1859. Με δαπάνες του Τσανακλή το διάστημα 1906-1907 ανοικοδομήθηκε η Τσανάκλειος Σχολή και λειτούργησε πρώτη φορά το 1908 με την μεταφορά της Αστικής Σχολής Αρρένων (Αρρεναγωγείο ή Σχολαρχείον). Το κτήριο κόστισε 10.000 Οθωμανικές χρυσές λίρες και για την συντήρηση και μισθοδοσία του σχολείου ο Τσανακλής διέθετε κάθε χρόνο 300 χρυσές λίρες.

Παραπομπές

Κτίρια και κατασκευές στην Κομοτηνή
Πολ Σκόφιλντ

Ο Πολ Σκόφιλντ (αγγλ. Paul Scofield), (21 Ιανουαρίου 1922 - 19 Μαρτίου 2008) ήταν Άγγλος ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την ταινία του 1966 Ένας άνθρωπος για όλες τις εποχές (A Man for all Seasons), όπου υποδύθηκε τον Άγγλο συγγραφέα, νομικό και πολιτικό Τόμας Μορ. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική ταινία και Βραβείο BAFTA. Ο Σκόφιλντ έπειτα ερμήνευσε το ρόλο και στο θέατρο τόσο στο Λονδίνο όσο και στη Νέα Υόρκη και τιμήθηκε και με Βραβείο Τόνι. Ο ηθοποιός έκανε το ντεμπούτο του στο θεατρικό σανίδι το 1940 αναλαμβάνοντας τον πρωταγωνιστικό ρόλο στο έργο του Ευγένιου Ο'Νηλ Πόθοι κάτω από τις λεύκες (Desire Under the Elms) και αποσπώντας διθυραμβικές κριτικές. Οι εμφανίσεις που ακολούθησαν τον κατέστησαν ως έναν από τους σημαντικότερους ηθοποιούς του θεάτρου στην Αγγλία. Ο ηθοποιός έκανε το ντεμπούτο του στον κινηματογράφο το 1955 εμφανιζόμενος πλάι στην Ολίβια Ντε Χάβιλαντ στην ταινία Η Φυλακισμένη του Εσκόριαλ (That Lady) και βραβεύτηκε με Βραβείο BAFTA ως ο καλύτερος πρωτοεμφανιζόμενος ηθοποιός της χρονιάς. Ο ηθοποιός εργάστηκε ως επί το πλείστον στο θέατρο και οι κινηματογραφικές του εμφανίσεις ήταν σποραδικές. Οι σημαντικότερες ταινίες στις οποίες συμμετείχε είναι οι εξής: Το Τραίνο (The Train, 1964), Ένας άνθρωπος για όλες τις εποχές (A Man for all Seasons, 1966), Βασιλιάς Ληρ (King Lear, 1971), Εύθραυστη Ισορροπία (A Delicate Balance, 1973), Ερρίκος ο 5ος (Henry V, 1989), Άμλετ (Hamlet, 1990) και Quiz Show, 1994. Ο Σκόφιλντ είναι ένας από τους οκτώ ηθοποιούς που έχουν τιμηθεί με Όσκαρ, Βραβείο Έμμυ, Βραβείο Γκράμι και Βραβείο Τόνι.

Παραπομπές

Εξωτερικοί σύνδεσμοι 

 Πολ Σκόφιλντ , σελίδα στον ιστότοπο Cine.gr .
 Πολ Σκόφιλντ, σελίδα στον ιστότοπο της Internet Movie Database .

Βραβευμένοι με Όσκαρ Α' Ανδρικού Ρόλου
Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες)
Βραβευμένοι με BAFTA Α' Ανδρικού Ρόλου
Άγγλοι άνδρες ηθοποιοί φωνής
Άγγλοι άνδρες ηθοποιοί ραδιοφώνου
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Σβετλάνα Ιβανόβα

Η Σβετλάνα Αντρέγεβνα Ιβανόβα (Ρώσικα: Светлана Андреевна Иванова, γεννημένη 26 Σεπτεμβρίου του 1985 στη Μόσχα) είναι Ρωσίδα ηθοποιός. Πρώτη μεγάλου μήκους ταινία της ήταν ο «9ος Λόχος» (9 рота (фильм)). Στη συνέχεια πρωταγωνίστησε σε ταινίες όπως «Φραντς + Πωλίνα» (Franz + Polina), «Οκτώ Αυγούστου» (Август. Восьмого) και σε άλλες. Η Ιβανόβα έχει λάβει πολλά βραβεία για το ρόλο της στην ταινία «Φραντς + Πωλίνα».

Είναι επίσης ηθοποιός και σε Θέατρο. Έκανε ντεμπούτο στην προσαρμογή του έργου «Τρεις Σύντροφοι» στις 22 Μαρτίου του 2012.

Βιογραφία και Καριέρα
Η Σβετλάνα Ιβανόβα γεννήθηκε στις 26 Σεπτεμβρίου του 1985 στη Μόσχα. Όταν ήταν μαθήτρια, συγκεκριμένα 14 ετών, άρχισε να δείχνει ενδιαφέρον για την υποκριτική και την θεατρολογία. Όταν αποφοίτησε άρχισε να παίζει σε πολλές παραστάσεις και το 2004 άρχισε να κάνει κινηματογραφικές ταινίες. Το 2005 έπαιξε στην ταινία «Εταιρεία 9» με τον Αλεξέι Τσάντοφ και τον Φιόντορ Μπονταρτσούκ, το 2006 έπαιξε στην ταινία «Φραντς + Πωλίνα» όπου κατείχε τον πρωταγωνιστικό ρόλο, το 2010 έπαιξε στην ταινία «Σκοτεινός Κόσμος» όπου κατείχε τον πρωταγωνιστικό ρόλο, το 2012 έπαιξε στην ταινία «Οκτώ Αυγούστου» όπου συμπρωταγωνιστούσε με τον Μαξίμ Ματβέγεφ και το 2013 έπαιξε στην ταινία «Αριθμός 17» με τον Ντανίλα Κοζλόφσκι. Η Φιλμογραφία της Σβετλάνα κατέχει περισσότερο τους πρωταγωνιστικούς ρόλους.

Προσωπική Ζωή

Το 2009, η Ιβανόβα παντρεύτηκε με τον κινηματογραφιστή Βιατσεσλάφ Λισνέφσκι. Έχουν μία κόρη γεννημένη το 2012.

Φιλμογραφία

Εξωτερικοί σύνδεσμοι
 
 

Ρωσίδες ηθοποιοί
Ανδρέας Κουραχάνης

Ο Ανδρέας Κουραχάνης ήταν Έλληνας κολυμβητής και υδατοσφαιριστής του Ολυμπιακού ο οποίος σκοτώθηκε στον Ελληνοϊταλικό πόλεμο του 1940–41.

Ο Κουραχάνης υπήρξε Πρωταθλητής Ελλάδας στα 200μ στην κολύμβηση και τερματοφύλακας της ομάδας πόλο του Ολυμπιακού με την οποία κατέκτησε τα Πρωταθλήματα Ελλάδος το 1933 και το 1934 (πιθανώς και αυτό του 1936).

Σκοτώθηκε στο Αλβανικό μέτωπο πολεμώντας κατά των Ιταλών. Ο Ολυμπιακός διοργάνωσε το 1955 τουρνουά υδατοσφαίρισης με τη συμμετοχή πολλών ομάδων για να τιμήσει τη μνήμη του πεσόντος αθλητή του Ανδρέα Κουραχάνη.

Παραπομπές

Έλληνες υδατοσφαιριστές
Έλληνες αθλητές της κολύμβησης
Υδατοσφαιριστές ΟΣΦΠ
Κολυμβητές ΟΣΦΠ
Νίκος Καρέλης

Ο Νίκος Καρέλης (Ηράκλειο Κρήτης, 24 Φεβρουαρίου 1992) είναι Έλληνας διεθνής ποδοσφαιριστής, ο οποίος αγωνίζεται ως επιθετικός για τον Παναιτωλικό.

Συλλογική καριέρα 
Ξεκίνησε την ποδοσφαιρική του καριέρα από την ερασιτεχνική ομάδα του Εργοτέλη. Το 2007 εντάχθηκε στην πρώτη ομάδα του κρητικού συλλόγου όπου και παρέμεινε επί μία πενταετία.

Το 2012 αποχώρησε για να συνεχίσει την καριέρα του στη ρωσική Αμκάρ Περμ, με τη φανέλα της οποίας αγωνίστηκε σε 9 αγώνες πρωταθλήματος. Το καλοκαίρι του 2013 επέστρεψε στην Ελλάδα για λογαριασμό του Παναθηναϊκού, με τον οποίο στην πρώτη του χρονιά κατέκτησε το κύπελλο Ελλάδας, σκοράροντας το τρίτο τέρμα της ομάδας του στον τελικό εναντίον του ΠΑΟΚ (4-1).

Τον Ιανουάριο του 2016 μετεγγράφηκε στη βελγική Γκενκ, υπογράφοντας συμβόλαιο διάρκειας 3,5 ετών.

Τον Αύγουστο του 2018 δόθηκε με μορφή δανεισμού στον ΠΑΟΚ. Στην ομάδα της Θεσσαλονίκης δεν βρήκε πολύ χρόνο συμμετοχής, και μέχρι την λήξη των διοργανώσεων αγωνίστηκε συνολικά σε 11 αγώνες πετυχαίνοντας 3 γκολ. Με την ομάδα του ΠΑΟΚ στέφθηκε πρωταθλητής και κυπελλούχος, κάνοντας το νταμπλ. Με την λήξη του δανεισμού του επέστρεψε στην Γκενκ. Στην συνέχεια έμεινε ελεύθερος από την βελγική ομάδα και υπέγραψε στην αγγλική Μπρέντφορντ.

Τη σεζόν 2020-21 αγωνίστηκε στην ολλανδική ΑΝΤΟ Ντεν Χάαγκ. Από τον Φεβρουάριο του 2021, αγωνίζεται στον Παναιτωλικό.

Διεθνής καριέρα 
Ο Νίκος Καρέλης υπήρξε βασικό στέλεχος των εθνικών ομάδων Παίδων (Κ-17), Νέων (Κ-19) και Ελπίδων (Κ-21).

Στις 14 Μαΐου 2014 ανακοινώθηκε από την ΕΠΟ ότι συγκαταλέγεται στους 30 "εκλεκτούς" του Φερνάντο Σάντος για την προεπιλογή της αποστολής της Ελλάδας εν όψει του Μουντιάλ 2014, δεν επιλέχθηκε όμως στην τελική 23άδα.

Το ντεμπούτο του πραγματοποιήθηκε τελικά στις 11 Οκτωβρίου 2014 με προπονητή τον Κλαούντιο Ρανιέρι, στην εκτός έδρας αναμέτρηση εναντίον της Φινλανδίας (1-1) για τα προκριματικά του Euro 2016, όπου ξεκίνησε ως βασικός και σημείωσε το μοναδικό τέρμα της ελληνικής ομάδας.

Προσωπική ζωή 
Στις 17 Ιουνίου 2017 παντρεύτηκε τη σύντροφο του, Ισμήνη Χουστουλάκη, με την οποία έγιναν ζευγάρι το 2013. Μαζί απέκτησαν δύο γιους.

Τίτλοι - Διακρίσεις 
Παναθηναϊκός
 1 Κυπελλούχος Ελλάδας την περίοδο 2013-14

ΠΑΟΚ 
 1 Πρωτάθλημα Ελλάδας την περίοδο 2018-2019
 1 Κύπελλο Ελλάδας την περίοδο 2018-19

Στατιστικά καριέρας

Παραπομπές

Πηγές 

 Η καριέρα του Νίκου Καρέλη στο soccerway
 Το προφίλ του Νίκου Καρέλη στο transfermarkt
 Ο Νίκος Καρέλης στο epo.gr

Έλληνες ποδοσφαιριστές
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Εργοτέλη
Ποδοσφαιριστές ΦΚ Αμκάρ Περμ
Ποδοσφαιριστές ΚΡΚ Γκενκ
Ποδοσφαιριστές Παναθηναϊκού
Ποδοσφαιριστές Εθνικής Ελλάδος
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ17
Ποδοσφαιριστές Προ Λιγκ Βελγίου
Ποδοσφαιριστές Πρέμιερ Λιγκ Ρωσίας
Ποδοσφαιριστές ΠΑΟΚ
Έλληνες ποδοσφαιριστές στο εξωτερικό
Ξένοι ποδοσφαιριστές στο Βέλγιο
Ποδοσφαιριστές Μπρέντφορντ ΦΚ
Ποδοσφαιριστές ΑΝΤΟ Ντεν Χάαγκ
Ποδοσφαιριστές Παναιτωλικού
Παναγιώτης Πελεκούδας

Ο Παναγιώτης Πελεκούδας (Πάτρα, 8 Νοεμβρίου 1989), είναι Έλληνας διεθνής αθλητής της πετοσφαίρισης. Αγωνίζεται στο Πρωτάθλημα Ελλάδας στη θέση του κεντρικού.

Καριέρα 
Ξεκίνησε την πετοσφαίριση από την Ε.Α. Πατρών το 2000, αγωνιζόμενος στα πρωταθλήματα Μίνι, Παίδων και Εφήβων. Το 2005 μεταπήδησε στην Παναχαϊκή Γ.Ε., με την οποία αγωνίστηκε αρχικά στο Πρωτάθλημα Εφήβων και το 2006 εντάχθηκε στην ομάδα ανδρών του συλλόγου. Την περίοδο 2009-10 κατέκτησε με τον Γ.Σ. Λαμία την 4η θέση στο Πρωτάθλημα Ελλάδας. Στην ομάδα της Λαμίας παρέμεινε μέχρι το Καλοκαίρι του 2011, οπότε μεταγράφηκε στον Ηρακλή Θεσσαλονίκης, με τον οποίο το 2012 αναδείχτηκε πρωταθλητής και κυπελλούχος Ελλάδος.

Το 2012 πήγε στην Ιταλία για την Ραβέννα Βόλλεϋ, και κατόπιν αγωνίστηκε την περίοδο 2013-14 στον Φοίνικα Σύρου, και κατά την περίοδο 2014-15 στον Ολυμπιακό Πειραιώς, με τον οποίο κατέκτησε το Λιγκ Καπ. Τη διετία 2015-2017 αγωνίστηκε στον Παμβοχαϊκό και κατά την περίοδο 2017-18 αγωνίστηκε με την ομάδα του Π.Α.Ο.Κ., κατακτώντας το Κύπελλο Ελλάδας. Από την περίοδο 2018-19 αγωνίζεται με την ομάδα του Παναθηναϊκού, με τον οποίο το 2020 κατέκτησε το Λιγκ Καπ, αντιμετωπίζοντας στον διπλό τελικό τον Ολυμπιακό. Επίσης στις 12 Ιουλίου 2020, κατέκτησε το πρώτο πρωτάθλημα της καριέρας του με τους πράσινους. Στις 25 Ιουλίου 2020, ο Πελεκούδας ανανέωσε το συμβόλαιό του με την ομάδα βόλεϊ του Παναθηναϊκού για άλλα δύο χρόνια. Στις 23 Απριλίου 2021 λύθηκε η συνεργασία του με το Σύλλογο.

Διεθνής καριέρα 
Ο Παναγιώτης Πελεκούδας έχει μια πλούσια καριέρα και με την Εθνική ομάδα πετοσφαίρισης της Ελλάδας, με την οποία έχει καταγράψει περισσότερες από 60 συμμετοχές. Η κορυφαία στιγμή της καριέρας του με την Εθνική Ελλάδας υπήρξε αναμφίβολα η κατάκτηση του Χάλκινου μεταλλίου στους Μεσογειακούς Αγώνες της Ταραγόνας το 2018.

Διεθνείς τίτλοι - Διακρίσεις 
Μεσογειακοί Αγώνες
  3η θεση: Ταραγόνα - 2018

 Συλλογικοί Τίτλοι - Διακρίσεις 
 Εθνικά Πρωταθλήματα 2 Πρωτάθλημα Ελλάδας: 2011-12 (Ηρακλής Θεσσαλονίκης)2η θέση: 2010-11 (Ηρακλής Θεσσαλονίκης)2η θέση: 2014-15 (Ολυμπιακός Πειραιώς)
2019-20 (Παναθηναϊκός Α.Ο.)

 Εθνικά Κύπελλα 2 Κύπελλα Ελλάδας: 2012 (Ηρακλής Θεσσαλονίκης)
 2018 (Π.Α.Ο.Κ.)2η θέση: 2015 (Ολυμπιακός Πειραιώς)2 Λιγκ Καπ Ελλάδας: 2015 (Ολυμπιακός Πειραιώς)
 2020 (Παναθηναϊκός Α.Ο.)2η θέση''': 2014 (Φοίνικας Σύρου)

Παραπομπές

Εξωτερικοί σύνδεσμοι - Πηγές 
 Παναγιώτης Πελεκούδας - Πανόραμα volleybox.net
 Παναγιώτης Πελεκούδας - Ατομικα στοιχεία www.greekvolley.eu
 Στον Ολυμπιακό ο Πατρινός Παναγιώτης Πελεκούδας www.thebest.gr (ανακτήθηκε 15 Μαΐου 2014)
 Στα «ερυθρόλευκα» ο Πελεκούδας www.volleynews.gr (ανακτήθηκε 15 Μαΐου 2014)
 

Έλληνες αθλητές της πετοσφαίρισης
Πετοσφαιριστές της εθνικής Ελλάδος
Πετοσφαιριστές Παναχαϊκής
Πετοσφαιριστές Ηρακλή
Πετοσφαιριστές Φοίνικα Σύρου
Πετοσφαιριστές ΟΣΦΠ
Πετοσφαιριστές Ε.Α. Πατρών
Πετοσφαιριστές ΠΑΟΚ
Πετοσφαιριστές ΠΑΟ
Α΄ Εθνική Κατηγορία ποδοσφαίρου γυναικών 2013-2014

Το πρωτάθλημα Α' Εθνικής ποδοσφαίρου γυναικών 2013–14, ήταν το 22ο στην ιστορία του θεσμού. Έγινε με τη συμμετοχή δέκα ομάδων σε δύο γύρους. Πρωταθλήτρια αναδείχθηκε η ομάδα των Αμαζόνων Δράμας, που έσπασε έτσι την κυριαρχία του ΠΑΟΚ ο οποίος μετρούσε οκτώ συνεχόμενες κατακτήσεις. Τον υποβιβασμό γνώρισαν η Πανσερραϊκή και οι Κρήσσες Ρεθύμνου που δεν συμμετείχαν καθόλου  στο πρωτάθλημα.

Τελική βαθμολογία 

1:Ο Βόλος 2004 έχει -2 βαθμούς.
2:Η Πανσερραϊκή έχει -2 βαθμούς.
3:Οι Κρήσσες Ρεθύμνου αποβλήθηκαν από το πρωτάθλημα. Έχουν 18 μηδενισμούς και -6 βαθμούς.

Αποτελέσματα 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

1: Οι αγώνες κατοχυρώθηκαν με 3-0 στα χαρτιά. Οι Κρήσσες Ρεθύμνου αποχώρησαν κι iόλοι οι αγώνες της κατοχυρώθηκαν στους αντιπάλους της. Ο αγώνας Νέες Εργοτέλη-ΠΑΟΚ (αρχικό σκορ 1-2) κατοχυρώθηκε στις γηπεδούχες μετά από ένσταση για παράβαση κανονισμού απο τον ΠΑΟΚ, ομοίως και ο αγώνας Αμαζόνες-ΠΑΟΚ (αρχικό σκορ 0-0) κατοχυρώθηκε στις Αμαζόνες. Οι υπόλοιπες αναμετρήσεις κατοχυρώθηκαν χωρίς να διεξαχθούν.

Εξωτερικοί σύνδεσμοι 
 ΕΠΟ epo.gr

Εγχώρια ποδοσφαιρικά πρωταθλήματα 2013-2014
Α΄ Εθνική ποδοσφαίρου γυναικών

de:Alpha Ethniki Gynekon 2013/14
Γεγκόρ Μπερόγεφ

Ο Γεγκόρ Βαντίμοβιτς Μπερόγεφ (Ρώσικα: Его́р Вади́мович Беро́ев) γεννήθηκε στις 9 Οκτωβρίου του 1977, είναι Ρώσος ηθοποιός.

Βιογραφία

Καταγωγή
Ο Γεγκόρ Μπερόγεφ γεννήθηκε στις 9 Οκτωβρίου 1977 στη Μόσχα σε οικογένεια ηθοποιών. Ο πατέρας του είναι ηθοποιός (Βαντίμ Μιχεγένκο), η μητέρα του είναι ηθοποιός (Γελένα Μπερόγεβα). Ο παππούς του από την πλευρά του πατέρα του ήταν επίσης ηθοποιός (Βαντίμ Μπερόγεφ) και η γιαγιά του επίσης ηθοποιός (Ελβίρα Μπρουνόφσκαγια). Ο Γεγκόρ έχει έναν μικρότερο αδερφό (Ντμίτρι) και έναν ξάδελφο (Αντρέι), οι οποίοι είναι ηθοποιοί. Θεωρεί τον εαυτό του το μισό από την Οσετία.

Πρόωρη Σταδιοδρομία
Ο Γεγκόρ ακολούθησε την οικογενειακή παράδοση και μετά από 7 χρόνια, εμφανίστηκε για πρώτη φορά στη σκηνή. Ωστόσο, το ντεμπούτο του δεν ήταν επιτυχές. Το 1994 μετά την αποφοίτησή του από το λύκειο μπήκε στην Ανώτατη Σχολή Θεάτρου. Την ίδια χρονιά έκανε το ντεμπούτο ταινιών του στην ταινία "Αφιέρωμα στην αγάπη".

Μετά την αποφοίτησή του εντάχθηκε στο Θέατρο Τέχνης της Μόσχας. Στο θέατρο έκανε το ντεμπούτο του στο ρόλο του Φιόντορ Γκοντουνόφ στην παράσταση "Μπορίς Γκοντουνόφ". Έπαιξε σε πολλές παραστάσεις, και μετά ακολούθησαν οι προτάσεις ταινιών οι οποίες όλο και αυξάνονταν με τους πρωταγωνιστικούς ρόλους (βλ. το 1994 έπαιξε σε πάνω από 20 ταινίες).

Φήμη
Έπαιξε σε τόσες πολλές ταινίες που έκαναν το όνομά του ευρύτερα γνωστό, ειδικά στη Ρωσία, που πρωταγωνιστεί σε πολλές παραστάσεις, ταινίες και τηλεοπτικές σειρές. Μία ταινία που τον έκανε γνωστό είναι η Ο πόλεμος της φωτιάς (ταινία) με τη Σβετλάνα Ιβανόβα και τον Μαξίμ Ματβέγεφ, και άλλη μία, ο Νάυαρχος με τον Κονσταντίν Χαμπένσκι και την Ελιζαβέτα Μπογιάρσκαγια.

Ενδιαφέροντα
Ο Γεγκόρ λατρεύει την ιππασία.

Οικογένεια

Επιλεγμένη Φιμογραφία

Εξωτερικοί Σύνδεσμοι
 Ο Γιγκόρ Μπερόγεφ στο IMDB

Παραπομπές

Ρώσοι ηθοποιοί
Πρωτάθλημα πετοσφαίρισης Α2 εθνικής κατηγορίας ανδρών 2008-2009

Το πρωτάθλημα βόλεϊ της Α2 κατηγορίας της περιόδου 2008−2009 έγινε με τη συμμετοχή 12 ομάδων. Οι νέες ομάδες σε σχέση με την περυσινή περίοδο, ήταν οι ΑΕΚ και Πανελλήνιος που υποβιβάστηκαν από την Α1, οι Κόροιβος Αμαλιάδας και Νίκη Αιγινίου που προβιβάστηκαν από τη Β' Εθνική, καθώς και η Παναχαϊκή που απορρόφησε το Παγκράτι και πήρε τη θέση του, και ο ΑΣΠ Μεταμόρφωσης που προέκυψε από τη συγχώνευση του ΑΣΠ Ίωνες (που ήταν στην Α2) και του ΑΟ Δεξαμενής.  Διεξήχθη σε δύο φάσεις, την κανονική περίοδο και τα πλέι οφ. Πρωταθλήτρια αναδείχθηκε η ΑΕΚ, η οποία μαζί με τον νικητή των πλέι οφ Πανελλήνιο προβιβάστηκαν στην Α1, ενώ Απόλλων Σμύρνης και Ορεστιάδα υποβιβάστηκαν στη Β' Εθνική.

Βαθμολογία κανονικής περιόδου 

Σημείωση: Η ΑΓΕ Κορίνθου και η Ορεστιάδα έχουν από έναν μηδενισμό και -3 βαθμούς.

Πλέι οφ και πλέι άουτ

Πλέι άουτ 
Τα πλέι άουτ κρίθηκαν στις τρεις νίκες, ενώ μεταφέρθηκαν και τα αποτελέσματα της κανονικής περιόδου (με πλάγια γραφή). Ο ΠΟ Μουδανιών και η ΑΓΕ Κορίνθου μετέφεραν δύο νίκες ενάντια στην Ορεστιάδα και τον Απόλλωνα αντίστοιχα, αλλά έφτασαν αρκετά δύσκολα στην επικράτηση και την παραμονή στην Α2.

Πλέι οφ, ημιτελικοί 
Στα πλέι οφ ανόδου οι ημιτελικοί κρίθηκαν στις δύο νίκες και ο τελικός στις τρεις. Ο Πανελλήνιος κέρδισε την άνοδο αήττητος, έχοντας μάλιστα και στις δύο φάσεις το μειονέκτημα έδρας.

Πλέι οφ, τελικός

Κατάταξη

Εξωτερικοί σύνδεσμοι 
Επίσημος ιστότοπος της Ελληνικής Ομοσπονδίας Πετοσφαίρισης
"22η αγ.: Επιστρέφει τιτλούχος η ΑΕΚ στην μεγάλη κατηγορία" Ιστότοπος contra.gr
"Στην εκκίνηση το πρωτάθλημα της Α2 ανδρών" Ιστότοπος contra.gr
"Η κλήρωση της Α2 ανδρών" Ιστότοπος contra.gr

2008 2009
Πετοσφαίριση το 2008
Πετοσφαίριση το 2009
Κάταλιν Κις

Η Κάταλιν Κις (γεννήθηκε στις 2 Φεβρουαρίου 1979 στην πόλη Σέγκεντ της Ουγγαρίας) είναι διεθνής αθλήτρια πετοσφαίρισης η οποία αγωνίζεται με τη φανέλα του Prestige Απόλλων στο Πρωτάθλημα Α΄ Κατηγορίας της Κύπρου ως διαγώνια.

Καριέρα 
Η Κάταλιν Κις ξεκίνησε την επαγγελματική της καριέρα στο χώρο της πετοσφαίρισης σε ομάδες της χώρας της. Την περίοδο 1998-99 αγωνίστηκε στη Βέρτες Βολάν, με την οποία κατάφερε να κατακτήσει ένα πρωτάθλημα και ένα κύπελλο Ουγγαρίας, ενώ το καλοκαίρι του 1999 μεταπήδησε στη ΝΡΚ Νιρεγκιχάζα. Στην ομάδα της Νιρεγκιχάζα παρέμεινε για τρία χρόνια κατακτώντας ισάριθμα πρωταθλήματα αλλά και κύπελλα Ουγγαρίας (2000, 2001, 2003). Ενδιάμεσα, είχε πραγματοποιήσει ένα πέρασμα από την ιταλική Πάστα Πριμελούτσι (2001-02).

Το 2003 μετεγγράφη στην ιταλική Φουτούρα Αρζίτσιο, στην οποία παρέμεινε για μόλις ένα χρόνο, καθώς το 2004 μεταπήδησε στην Κόλμπακ, ομάδα της Σουηδίας. Ένα χρόνο αργότερα ταξίδεψε στην Ελλάδα για λογαριασμό του Ηρακλή Κηφισιάς. Στην ομάδα της Κηφισιάς παρέμεινε για ένα χρόνο, καθώς το 2006 μεταπήδησε στον Κτησιφών Παιανίας, στον οποίο αγωνίστηκε για δύο χρόνια.

Τη διετία 2008-10 αγωνίστηκε με τη φανέλα του Πανιωνίου. Με την ομάδα της Νέας Σμύρνης δεν κατάφερε να κατακτήσει κάποιο τίτλο. Το 2010 μετεγγράφη στην ΑΕΚ, με την οποία κατέκτησε τους πρώτους της τίτλους στην Ελλάδα (Πρωτάθλημα και Σούπερ Καπ το 2012). Στην ομάδα της ΑΕΚ παρέμεινε μέχρι το καλοκαίρι του 2013.

Στις 4 Ιουλίου του 2013, η Κάταλιν Κις ανακοινώθηκε επίσημα από τον Ολυμπιακό Πειραιώς.  Με την ομάδα του Πειραιά κατάφερε να κατακτήσει ένα πρωτάθλημα και ένα κύπελλο Ελλάδας (2014).

Μετά την πορεία της στις ομάδες της Ηλιούπολης και του Απόλλων από την Κύπρο, υπέγραψε στην ομάδα του Άρη τον Δεκέμβριο του 2016.  Απο το 2017 ειναι προπονήτρια στις ακαδημίες του Ολυμπιακού.
Για την σεζόν 2022-23 θα αποτελέσει προπονήτρια του Ηλυσιακού για το πρωτάθλημα της Volleyleague Γυναικών.

Διεθνείς συμμετοχές 
Η Κάταλιν Κις αποτελούσε για πολλά χρόνια μόνιμο στέλεχος της Εθνικής ομάδας πετοσφαίρισης της Ουγγαρίας. Ήταν διεθνής για περισσότερο από δέκα χρόνια και πραγματοποίησε συνολικά με την εθνική ομάδα της χώρας της πάνω από 60 συμμετοχές.

Τίτλοι 
 4 Πρωταθλήματα Ουγγαρίας: 1999, 2000, 2001, 2003
 4 Κύπελλα Ουγγαρίας: 1999, 2000, 2001, 2003
 2 Πρωταθλήματα Ελλάδας: 2012, 2014
 1 Σούπερ Καπ Ελλάδος: 2012
 1 Κύπελλο Ελλάδας: 2014

Ατομικές Διακρίσεις 
 2012: Πολυτιμότερη Παίκτρια (M.V.P.): Πρωτάθλημα Ελλάδας 2011-12

Παραπομπές

Πηγές 
 KISS KATALIN - Greekvolley.com
 Το προφίλ της Κάταλιν Κις στο sport-fm.gr
 Το προφίλ της Κις στο gavros.gr
 Υπέγραψε στον Ολυμπιακό η Κις

Πετοσφαιρίστριες ΑΕΚ
Πετοσφαιρίστριες ΟΣΦΠ
Πετοσφαιριστές Άρη
Άντριου Τζόνσον

Ο Άντριου Τζόνσον (Andrew Johnson, 29 Δεκεμβρίου 1808 - 31 Ιουλίου 1875) ήταν ο 16ος Αντιπρόεδρος και ο 17ος πρόεδρος των ΗΠΑ. Πριν γίνει αντιπρόεδρος ήταν κυβερνήτης και γερουσιαστής από το Τενεσί. Όταν το Τενεσί, και 10 άλλες νότιες πολιτείες, ανακήρυξαν την απόσχιση τους από τις ΗΠΑ, ήταν ο μόνος από τις 10 πολιτείες που δεν παραιτήθηκε από τη θέση του στο Κογκρέσο. Ένας νότιος δημοκράτης εκλέχθηκε ως αντιπρόεδρος κατά τη διάρκεια της προεδρικής θητείας του Αβραάμ Λίνκολν το 1864.

Έγινε πρόεδρος το 1865 μετά τη δολοφονία του προέδρου Λίνκολν. Το Κογκρέσο μετά διοικούταν από ρεπουμπλικάνους, οι οποίοι μετά τη δολοφονία του Λίνκολν έθεσαν αυστηρότερους όρους από ό,τι ο Τζόνσον ήθελε για την ανασυγκρότηση των νότιων πολιτειών που είχαν επαναστατήσει. Ως αποτέλεσμα ακύρωσε 29 αποφάσεις που είχαν παρθεί από το Κογκρέσο.

Επίσης ήταν ο πρώτος πρόεδρος της χώρας που παραπέμφθηκε από τη Βουλή των Αντιπροσώπων αλλά τελικά αθωώθηκε στη Γερουσία για μια ψήφο και τελείωσε τη θητεία του. Ήταν ο μόνος πρόεδρος των ΗΠΑ που δεν είχε ποτέ φοιτήσει στη ζωή του. Γράμματα διδάχτηκε από τη γυναίκα του. Οι ΗΠΑ αγόρασαν την Αλάσκα από τη Ρωσία για 7,2 εκατομμύρια δολάρια (2 σεντ το στρέμμα) κατά τη διάρκεια της προεδρίας του.

Πρόεδροι των ΗΠΑ
Αντιπρόεδροι των ΗΠΑ
Τενεσί
Κώστας Περρίκος

Ο Κώστας Περρίκος (23 Απριλίου 1905 - 4 Φεβρουαρίου 1943) ήταν Έλληνας αξιωματικός της Πολεμικής Αεροπορίας και αρχηγός της αντιστασιακής οργάνωσης ΠΕΑΝ κατά τη διάρκεια της γερμανικής κατοχής.

Τα πρώτα Χρόνια 
Γεννήθηκε στην Καλλιμασιά της Χίου, τελείωσε το Δημοτικό Σχολείο και εγκαταστάθηκε στην Αλεξάνδρεια της Αιγύπτου όπου αποφοίτησε από το Γυμνάσιο. Το 1925 επέστρεψε στην Ελλάδα για να εκπληρώσει τη στρατιωτική του θητεία, ενώ τον επόμενο χρόνο εγγράφηκε στη Στρατιωτική Σχολή Αεροπορίας στο Σέδες Θεσσαλονίκης όπου και αποφοίτησε με τον βαθμό του Ανθυποσμηναγού. Ήταν παντρεμένος με την Μαρία Δεληγιώργη και είχε αποκτήσει τρία παιδιά. Αποτάχθηκε από την Πολεμική Αεροπορία, επειδή με σειρά άρθρων του στην εφημερίδα Εστία είχε ασκήσει κριτική στην πολιτική και στρατιωτική ηγεσία, αν και είχε αθωωθεί δικαστικά, καθώς και για συμμετοχή στο κίνημα του 1935.

Οργάνωση της ΠΕΑΝ 
Αρχικώς ίδρυσε την Στρατιά Σκλαβωμένων Νικητών, ενώ την 1η Οκτωβρίου 1941 μετονομάστηκε σε  ΠΕΑΝ. Μια από τις σπουδαιότερες αντιστασιακές ενέργειες που έγιναν στην Αθήνα ήταν η ανατίναξη της εθνικοσοσιαλιστικής οργάνωσης ΕΣΠΟ στις 20 Σεπτεμβρίου 1942, που στρατολογούσε Έλληνες για λογαριασμό του πολυεθνικού τμήματος των Waffen SS.

Εκτέλεση 
Στις 11 Νοεμβρίου 1942, ο Κώστας Περρίκος με 12 συναγωνιστές του συλλαμβάνονται  -κατόπιν προδοσίας- σ’ ένα από τα κρησφύγετα της οργάνωσης στην Καλλιθέα. Ένα μήνα αργότερα ο Κώστας Περρίκος καταδικάζεται από Γερμανικό Στρατοδικείο της Αθήνας τρις εις θάνατο και 15ετή ειρκτή και μεταφέρεται στις φυλακές Αβέρωφ. Το πρωί της 4ης Φεβρουαρίου 1943 οδηγήθηκε στο Σκοπευτήριο Καισαριανής όπου και εκτελέστηκε. Μετά το θάνατό του το Υπουργείο Αεροπορίας τον προήγαγε στο βαθμό του Αντισμηνάρχου επ’ ανδραγαθία. 

Στις 2 Σεπτεμβρίου 1987 έγιναν τα αποκαλυπτήρια της προτομής του Κώστα Περρίκου στην οδό Γλάδστωνος, όπου και το κτίριο της ΕΣΠΟ. Ο γιος του Δημήτρης, ως επιθεωρητής όπλων του ΟΗΕ συμμετείχε στις έρευνες για πυρηνικά όπλα στο Ιράκ.

Παραπομπές

Έλληνες Αντιστασιακοί
Εκτελεσθέντες αντιστασιακοί
Σαμποτάζ
Αντιστασιακοί του Β΄ Παγκοσμίου Πολέμου
Μέλη της ΠΕΑΝ
Βενιζελισμός
Cyberbully (ταινία, 2011)



Υπόθεση 
Μια έφηβη κοπέλα η Τέιλορ (Emily Osment) αποκτά λάπτοπ σαν δώρο για τα γενέθλια της.
Εγγράφεται σε ένα σάιτ κοινωνικής δικτύωσης πράγμα που την φέρνει αντιμέτωπη με συμπεριφορές κοινωνικού αποκλεισμού από τους συμμαθητές της.
Σύντομα η κατάσταση κλιμακώνεται όταν το νεαρό κορίτσι πέφτει θύμα διαδικτυακού bulling και ωθείτε στα άκρα, πράγμα που κάνει την μητέρα της (Κέλι Ρόουαν) να αναφέρει το γεγονός στις αρμόδιες αρχές.

Στοιχεία ταινίας 
Ηθοποιοί: Emily Osment, Kay Panabaker, Meaghan Rath, Kelly Rowan , Jon McLaren ,Nastassia Markiewicz,Jade Hassouné ,Robert Naylor ,Ronda Louis-Jeune, Caroline Redekopp

Θέση: Δράμα, Κοινωνική

Ημερομηνία κυκλοφορίας:  17 Ιουλίου 2011

Μουσική: James Gelfand

Διάρκεια: 87 λεπτά

Βραβεύσεις 
Η ταινία ήταν υποψήφια για 

Τηλεταινίες
Αμερικανικές ταινίες
Καναδικές ταινίες
Ταινίες με θέμα το bullying
Διαδικτυακός εκφοβισμός
Αμερικανικές εφηβικές δραματικές ταινίες
Ταινίες του 2011
Τζενέτ ΜακΚέρντι

Η Τζενέτ Μισέλ Φέι ΜακΚέρντι (Jennette Michelle Faye McCurdy, 26 Ιουνίου 1992) είναι Αμερικανίδα συγγραφέας, σκηνοθέτης, podcaster,  παραγωγός ταινιών, τραγουδίστρια και πρώην ηθοποιός. Είναι κυρίως γνωστή για την συμμετοχή της στην σειρά iCarly ως Sam Puckett.

Πρώτα Χρόνια 
Γεννήθηκε στις 26 Ιουνίου 1992 στην περιοχή Λονγκ Μπιτς και μεγάλωσε στην περιοχή Γκάρντεν Γκρόουβ της Καλιφόρνια. Έχει τρεις μεγαλύτερους αδερφούς, τους Μάρκους, Ντάστιν και Σκοτ. Όταν η ΜακΚέρντι ήταν τριών ετών, η μητέρα της, Ντέμπι, διαγνώστηκε με καρκίνου του μαστού.

Προσωπική ζωή 
Η μητέρα της, Ντέμπρα, απεβίωσε στις 20 Σεπτεμβρίου του 2013, όντας αντιμέτωπη με τον καρκίνο του μαστού για 17 χρόνια.

Φιλμογραφία

Ταινίες

Τηλεόραση

Παραπομπές

Εξωτερικοί σύνδεσμοι
 

Αμερικανίδες τραγουδίστριες
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες ηθοποιοί φωνής
Πρωτάθλημα πετοσφαίρισης Α2 εθνικής κατηγορίας ανδρών 2007-2008

Το πρωτάθλημα βόλεϊ της Α2 κατηγορίας της περιόδου 2007−2008 έγινε με τη συμμετοχή 12 ομάδων. Οι νέες ομάδες σε σχέση με την περυσινή περίοδο, ήταν οι Ορεστιάδα και Παγκράτι που υποβιβάστηκαν από την Α1, οι Απόλλων Καλαμαριάς και Απόλλων Σμύρνης που προβιβάστηκαν από τη Β' Εθνική, καθώς και η ΑΓΕ Κορίνθου που συγχωνεύτηκε με την ΑΕ Νίκαιας και πήρε τη θέση της.  Διεξήχθη σε δύο φάσεις, την κανονική περίοδο και τα πλέι οφ/άουτ, τα όποια εισήγαγε για πρώτη φορά η ομοσπονδία. Πρωταθλητής αναδείχθηκε ο Απόλλων Καλαμαριάς, ο οποίος μαζί με τον νικητή των πλέι οφ Φοίνικα Σύρου προβιβάστηκαν για πρώτη φορά στην ιστορία τους στην Α1, ενώ Αριστοτέλης Σκύδρας και Πανερυθραϊκός υποβιβάστηκαν στη Β' Εθνική.

Βαθμολογία κανονικής περιόδου 

Σημείωση: Ο Αριστοτέλης, η ΓΕ Μεσσηνίας και ο Πανερυθραϊκός έχουν από έναν μηδενισμό και -3 βαθμούς.

Πλέι οφ και πλέι άουτ

Πλέι άουτ 
Τα πλέι άουτ κρίθηκαν στις τρεις νίκες, ενώ μεταφέρθηκαν και τα αποτελέσματα της κανονικής περιόδου (με πλάγια γραφή). Το Παγκράτι και ο ΠΟ Μουδανιών μετέφεραν δύο νίκες ενάντια Πανερυθραϊκό και τον Αριστοτέλη αντίστοιχα, κι έφτασαν εύκολα στην εξασφάλιση της παραμονής.

Πλέι οφ, ημιτελικοί 
Στα πλέι οφ ανόδου οι ημιτελικοί κρίθηκαν στις δύο νίκες και ο τελικός στις τρεις. Ο Φοίνικας Σύρου κέρδισε την άνοδο στην Α1 για πρώτη φορά στην ιστορία του μετά από δύο αποτυχημένες προσπάθειες τα προηγούμενα χρόνια.

Πλέι οφ, τελικός

Κατάταξη

Εξωτερικοί σύνδεσμοι 
Αποτελέσματα, βαθμολογία, πλέι οφ και πλέι άουτ Επίσημος ιστότοπος της Ελληνικής Ομοσπονδίας Πετοσφαίρισης
"Πρεμιέρα στο ανανεωμένο πρωτάθλημα της Α2 ανδρών" Ιστότοπος contra.gr
"22η αγ.: "Ήσυχο" τέλος κανονικής περιόδου" Ιστότοπος contra.gr
"Ο Φοίνικας Σύρου στην Α1" Ιστότοπος contra.gr

2007 2008
Πετοσφαίριση το 2007
Πετοσφαίριση το 2008
Opel Omega

Το Opel Omega ήταν ένα μεσαίο πολυτελές αυτοκίνητο της κατηγορίας Ε, που κατασκευάστηκε από τη γερμανική αυτοκινητοβιομηχανία Opel, από το 1986 έως το 2003, σε δύο γενιές. Η πρώτη γενιά του μοντέλου παρήχθη από τον Αύγουστο του 1986 έως τον Αύγουστο του 1993 και μάλιστα κέρδισε τον τίτλο του Ευρωπαϊκού Αυτοκινήτου της Χρονιάς για το 1987. Η δεύτερη γενιά του, κατασκευάστηκε από τον Ιανουάριο του 1994 έως τις 25 Ιουνίου 2003, ενώ υπέστη μια σημαντική αισθητική ανανέωση τον Αύγουστο του 1999.

Παράλληλες εκδόσεις 

Ειδικότερα στο Ηνωμένο Βασίλειο, το Omega πωλήθηκε με το σήμα της Vauxhall, που είναι η δεξιοτίμονη δίδυμη της Opel στη χώρα αυτή, ως Vauxhall Omega. Επίσης, η δεύτερη γενιά του Opel Omega πωλήθηκε στις Ηνωμένες Πολιτείες με το σήμα της Cadillac από το 1996 έως το 2001, ως Cadillac Catera. Στις χώρες της Λατινικής Αμερικής πουλήθηκε με το σήμα της Chevrolet, ως το Chevrolet Omega.

Αναφορές

Βιβλιογραφία 
 Eckhart Bartels, Rainer Manthey: Opel: Fahrzeug-Chronik Band 2: 1952–1990. Podszun, Brilon 2012, ISBN 978-3-86133-620-4, S. 71/72, 103/104 & 110.
 Eckhart Bartels, Rainer Manthey: Opel: Fahrzeug-Chronik Band 3: 1991–2012. Podszun, Brilon 2013, ISBN 978-3861336662, S. 33, 34, 45.

Εξωτερικοί σύνδεσμοι 

 Γνωριμία με το Opel Omega B1 (4Τροχοί - Απρίλιος 1994)
 Γνωριμία με το Opel Omega B2 (4Τροχοί - Οκτώβριος 1999)
 www.opelgt.com/threads/ 1999 Opel Omega brochure
 www.autocentrum.pl/ Opel Omega

Omega
Αυτοκίνητα πολυτελείας
Γερμανικά αυτοκίνητα
Λι Μάρβιν

Ο Λι Μάρβιν (αγγλ. Lee Marvin), (19 Φεβρουαρίου 1924 - 29 Αυγούστου 1987) ήταν Αμερικανός ηθοποιός του κινηματογράφου και της τηλεόρασης βραβευμένος με Όσκαρ Α' Ανδρικού Ρόλου για την ταινία του 1965 Η Λησταρχίνα (Cat Ballou), όπου εμφανίστηκε στο πλευρό της Τζέιν Φόντα υποδυόμενος έναν ξεπεσμένο και μεθύστακα πιστολά. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Κωμωδία και Βραβείο BAFTA. Ο ηθοποιός ήταν γνωστός για τη βαριά του φωνή, τα λευκά του μαλλιά και το υψηλό του ανάστημα. Οι σημαντικότερες ταινίες στις οποίες εμφανίστηκε είναι οι εξής: Η μεγάλη κάψα (The Big Heat, 1953), Η Ανταρσία του Κέιν (The Caine Mutiny, 1954), Άσχημη μέρα στο μαύρο βράχο (Bad Day at Black Rock, 1955), Ο Άνθρωπος που Σκότωσε τον Λίμπερτι Βάλανς (The Man Who Shot Liberty Vallance, 1962), Το πλοίο των τρελών (Ship of Fools, 1965), Οι Επαγγελματίες (The Professionals, 1966), Και οι 12 Ήταν Καθάρματα (The Dirty Dozen, 1967) και Έγκλημα στο Γκόρκι Παρκ (Gorky Park, 1983).

Ενδεικτική Φιλμογραφία

Παραπομπές

Εξωτερικοί σύνδεσμοι 
 Ο Λι Μάρβιν,  στο Cine.gr .
 Ο Λι Μάρβιν, στο Internet Broadway Database .
 Ο 
 Ο  

Βραβευμένοι με Όσκαρ Α' Ανδρικού Ρόλου
Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ)
Βραβευμένοι με BAFTA Α' Ανδρικού Ρόλου
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Τσέστερ Άρθουρ

Ο Τσέστερ Άρθουρ (Chester A. Arthur, 5 Οκτωβρίου 1829 - 18 Νοεμβρίου 1886) ήταν Αμερικανός πολιτικός και ο 21ος πρόεδρος των Ηνωμένων Πολιτειών της Αμερικής. Πριν γίνει πρόεδρος ήταν ευρέως γνωστός ως συλλέκτης φόρων εισαγωγής για το λιμάνι της Νέας Υόρκης μία δουλειά που απέκτησε από τις πολιτικές του διασυνδέσεις. Ο Τσέστερ Άρθουρ ορίστηκε αντιπρόεδρος από τον Τζέιμς Γκάρφιλντ, θέση στην οποία παρέμεινε για περίπου μισό χρόνο, μέχρι τη δολοφονία του προκατόχου του, με αποτέλεσμα να γίνει αυτός πρόεδρος. Ο Άρθουρ ήταν ο πρώτος πρόεδρος της χώρας που έδωσε προεδρικούς όρκους στο σπίτι του.

Ο Άρθουρ ήταν δικηγόρος στην Νέα Υόρκη. Δύο από τις υποθέσεις του ήταν διάσημες. Η μία επιβεβαίωνε ότι κάθε σκλάβος που ερχόταν στην Νέα Υόρκη αυτομάτως θα ήταν ελεύθερος. Η άλλη έληξε τον φυλετικό διαχωρισμό στα μετρό.

Μετά τη δολοφονία του Τζέιμς Γκάρφιλντ, ο τότε αντιπρόεδρος Τσέστερ Άρθουρ τον αντικατέστησε. Κατά τη διάρκεια της θητείας του ένα μείζον ζήτημα ήταν το γεγονός ότι οι άνθρωποι τοποθετούσαν τους φίλους τους σε υψηλές πολιτικές θέσεις, αντί για ανθρώπους που άξιζαν τη δουλειά. Το πρόβλημα επιλύθηκε μετά από την απόφασή του να εφαρμόσει τη διαδικασία του τεστ αξιολόγησης σε όσους έκαναν αίτηση για δημόσια θέση και σε περίπτωση που πετύχαιναν, τους προσλάμβανε.

Πρόεδροι των ΗΠΑ
Αμερικανοί δικηγόροι
Αντιπρόεδροι των ΗΠΑ
Παγκόσμιο Κύπελλο Ποδοσφαίρου Ενόπλων 1956

Το 11ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στην Πορτογαλία, στις πόλεις Πόρτο, Ιβόρα και Λισαβόνα, από 1 ως 8 Απριλίου 1956. Νικήτρια αναδείχθηκε η Εθνική Ενόπλων της Ιταλίας.

Χώρες που μετείχαν

Συνολικά μετείχαν 9 χώρες, από τις οποίες πέρασαν οι τέσσερις στην τελική φάση. Εκτός από τη διοργανώτρια Πορτογαλία που προκρίθηκε χωρίς αγώνες, οι υπόλοιπες προκρίθηκαν από τρεις προκριματικούς ομίλους ως εξής (δεν είναι γνωστές όλες οι χώρες και οι αγώνες τους):

 1ος όμιλος: προκρίθηκε η Αίγυπτος. Οι αγώνες έγιναν σε ενιαίο όμιλο στις Βρυξέλλες. Είναι γνωστά τα αποτελέσματα: 
7/3/56: Γαλλία-Βέλγιο: 1-1.
22/3/56: Αίγυπτος-Γαλλία: 2-0.
[;]/3/56: Αίγυπτος-Βέλγιο: [;].
Βαθμολογία: 1) Αίγυπτος 3 ή 4β, 2) Βέλγιο: 2 ή 1β., 3) Γαλλία 1β (1-3).
2ος όμιλος: προκρίθηκε η Τουρκία, με καλύτερο συντελεστή τερμάτων. Οι αγώνες έγιναν σε ενιαίο όμιλο. Είναι γνωστά τα αποτελέσματα:
11/2/56, Νόρμπεργκ (Γερμανίας): ΗΠΑ-Τουρκία: 0-5.
11/3/56, Άγκυρα: Τουρκία-Ολλανδία: 0-0
[;]: Ολλανδία - ΗΠΑ: 5-1.
Βαθμολογία: 1) Τουρκία 3β (5-0), 2) Ολλανδία 3β (5-1), 3) ΗΠΑ 0β (1-10)
 3ος όμιλος: προκρίθηκε η Ιταλία, έπειτα από διπλούς αγώνες νοκ άουτ με την Ελλάδα:
26/2/56, Αθήνα: Ελλάδα - Ιταλία: 1-1 (Υφαντής 28΄)
11/3/56, Νάπολι: Ιταλία - Ελλάδα: 3-0
 Διοργανώτρια: Πορτογαλία.

Τελική φάση

Σύστημα διεξαγωγής

Η τελική φάση διεξήχθη σε όμιλο με βαθμολογία, από την οποία προέκυψε η τελική κατάταξη. Σε περίπτωση ισοβαθμίας υπερτερούσε η χώρα με τον καλύτερο συντελεστή τερμάτων.

Αποτελέσματα

1/4/1956, Λισαβόνα:
Τουρκία-Αίγυπτος: 3-1 
Ιταλία-Πορτογαλία: 3-0
4/4/1956, Ιβόρα:
Αίγυπτος-Πορτογαλία: 1-0
Ιταλία-Τουρκία: 7-1
8/4/1956, Πόρτο:
Πορτογαλία-Τουρκία: 6-2
Ιταλία-Αίγυπτος: 2-1

Τελική κατάταξη

Η ελληνική ομάδα
Στους δύο αγώνες της προκριματικής φάσης με την ελληνική ομάδα αγωνίστηκαν:
Προπονητής: Κώστας Νεγρεπόντης.
Ποδοσφαιριστές (αποστολής): 
Τερματοφύλακας: Κρεούζας, Απέργης (ΠΑΟ).
Αμυντικοί: Αλκέτας Παναγούλιας (Άρης), Κώστας Λινοξυλάκης (ΠΑΟ), Δαράκης, Ευθύμης Πολύζος (ΑΕΚ).
Μέσοι: Γιάννης Μαρδίτσης (Αιγάλεω), Σωτήρης Αγγελόπουλος (ΠΑΟ).
Επιθετικοί: Ζούνης, Ανδρέας Σταματιάδης (ΑΕΚ), Ηλίας Υφαντής (Ολυμπιακός), Κώστας Νεστορίδης (ΑΕΚ), Βαγγέλης Πανάκης (ΠΑΟ), Κωνσταντινίδης.
Αναπληρωματικοί: Τζεβάς, Χόβρης.

Πηγές 

RSSSF Στατιστικά ποδοσφαίρου

Παγκόσμιο Κύπελλο Ποδοσφαίρου Ενόπλων
Ποδόσφαιρο το 1956
Opel Ascona

Το Opel Ascona ήταν ένα μεσαίο οικογενειακό αυτοκίνητο της κατηγορίας D, που κατασκευάστηκε από τη γερμανική αυτοκινητοβιομηχανία Opel, από τον Σεπτέμβριο του 1970 έως τον Αύγουστο του 1988, σε τρεις γενιές. Πήρε το όνομά του από την κωμόπολη Ασκόνα, στο καντόνι Τιτσίνο της Ελβετίας (δείτε επίσης : Καντόνια της Ελβετίας)

Βιβλιογραφία 
 James F. Flammang: Standard Catalog of Imported Cars 1946–1990. Krause Publications, Iola, Wi. 1992, ISBN 0-87341-158-7.
 Mike Covello: Standard Catalog of Imported Cars 1946–2002. 2. Aufl. Krause Publications, Iola 2006. ISBN 0-87341-605-8.

Εξωτερικοί σύνδεσμοι 

 www.opel-400-club.de

Ascona
Μεσαία αυτοκίνητα
Γερμανικά αυτοκίνητα
Αυτοκίνητα ράλλυ
Κομράτ

Το Κομράτ (ρουμανικά: Comrat, γκαγκαούζικα: Komrat, ρωσικά: Комрат) είναι πόλη στη νότια Μολδαβία, πρωτεύουσα της Γκαγκαουζίας (αυτόνομη εδαφική ενότητα "Gagauz Yeri»).

Η πιο πολυπληθής πόλη είναι ένα σημαντικό συγκοινωνιακό κόμβο, πολιτικό, οικονομικό, πολιτιστικό και επιστημονικό κέντρο της Γκαγκαουζίας.

Δημογραφία

Εθνική σύνθεση (2005):
 70% :Γκαγκαούζoι
 10% :Μολδαβοί
 10% :Ρώσοι
 5% :Βούλγαροι
 5% :Aλλοι

Παραπομπές

Εξωτερικοί σύνδεσμοι
 

 
Πόλεις της Μολδαβίας
CBeebies

Το CBeebies είναι κρατικό τηλεοπτικό κανάλι του BBC για παιδιά της προ-σχολικής ηλικίας. Ξεκίνησε τη λειτουργία του στις 11 Φεβρουαρίου του 2002 και εκπέμπει από τις 6:00 το πρωί μέχρι τις 19:00 το απόγευμα. Το αδελφικό του κανάλι είναι το CBBC, το οποίο είναι για παιδιά μεγαλύτερης ηλικίας.

Το κανάλι κέρδισε στα παιδικά βραβεία BAFTA το 2002 και συνέχισε να κερδίζει κάθε χρόνο από το 2004 μέχρι το 2009. Επιπλέον κέρδιζε και το βραβείο "Καλύτερης προ-σχολικής ζωνταντής δράσης σειράς" τις χρονιές 2002, 2004, 2005 και 2008. Επίσης κέρδιζε το βραβείο "Καλύτερου παιδικού προγράμματος για ηλικίες 0-6 χρονών" τις χρονιές 2002 με 2005. Το κανάλι CBeebies HD επίσημα άρχισε να εκπέμπει στις 10 Δεκεμβρίου του 2013.

Παρουσιαστές
Andy Day (2007-σήμερα)
Katy Ashworth (2011-σήμερα)
Cat Sandion (2013-σήμερα)
Rebecca Keatley (2014-σήμερα)
Ben Cajee (2015-σήμερα)
Ryan Russell (2017-σήμερα)
Dodge T. Dog (2017-σήμερα)
Evie Pickerill (2018-σήμερα)

Πρώην παρουσιαστές
Sue Monroe (2002-Μάρτιος 2006)
Nicole Davis (2003-Φεβρουάριος 2006)
Justin Fletcher (2006-2007)
Sarah-Jane Honeywell (2006-2007)
Eva Alexander (Φεβρουάριος-Οκτώβριος 2006)
Chris Jarvis (2002-Ιανουάριος 2009)
Pui Fan Lee (2002-Ιανουάριος 2009)
Sidney Sloane (2002-2013)
Alex Winters (2009-2015)
Cerrie Burnell (2009-2017)

CBeebies HD

Στις 16 Ιουλίου 2013 είχε ανακοινωθεί ότι θα δημιουργηθεί ένα κανάλι HD του CBeebies και θα έκανε πρεμιέρα τον Μάρτιο του 2014. Τελικά το κανάλι άρχισε να εκπέμπει εννέα μήνες πριν (Δεκέμβριος του 2013). Το κανάλι εκπέμπει στην ίδια συχνότητα με το BBC Four HD, καθώς τα κανάλια εκπέμπουν σε διαφορετικές ώρες.

Παραπομπές

Εξωτερικοί σύνδεσμοι
Επίσημη Ιστοσελίδα

Βρετανικοί Τηλεοπτικοί σταθμοί
British Broadcasting Corporation
Τηλεοπτικά κανάλια και σταθμοί οι οποίοι ιδρύθηκαν το 2002
Ηραίον Ολυμπίας

Το Ηραίον Ολυμπίας ή αλλιώς ο ναός της Ήρας στην Ολυμπία βρίσκεται εντός του ιερού χώρου της Άλτεως και στη βορειοδυτική πλευρά της. Ήταν κτισμένο στους νότιους πρόποδες του Κρονίου λόφου και είναι από τα αρχαιότερα δείγματα μνημειακής ναοδομίας στην Ελλάδα.

Περιγραφή και ιστορικά στοιχεία
Ο ναός της Ήρας κατασκευάστηκε από τους κατοίκους της Σκιλλούντας (αρχαία πόλη της Ηλείας) και αφιερώθηκε στη θεά Ήρα. Σύμφωνα με τον Παυσανία κτίσθηκε οκτώ χρόνια μετά την ανάληψη της βασιλείας του Οξύλου στην Ήλιδα, δηλαδή γύρω στο 1096 π.Χ. χρονολογία όμως που δεν συμπίπτει με τη χρονολόγηση του ναού, η οποία είναι υστερότερη. Μία άποψη υποστηρίζει ότι ο πρώτος ναός της Ήρας, που κτίσθηκε γύρω στο 650 π.Χ., ήταν μικρός, δωρικός και είχε μόνο σηκό και πρόναο και γύρω στο 600 π.Χ. προστέθηκε ο οπισθόδομος και το πτερό. Μια άλλη άποψη αναφέρει ότι η αρχική οικοδόμηση του ναού έγινε περίπου το 600 π.Χ. ακολουθώντας ενιαίο αρχιτεκτονικό πρόγραμμα.

Ο ναός είναι περίπτερος, διαστάσεων 50.01 επί 18.76 μέτρα και αποτελεί ένα από τα χαρακτηριστικότερα δείγματα δωρικού ρυθμού με 6 κίονες στις στενές πλευρές του και 16 στις μακριές. Οι κίονες και ο θριγκός, αρχικά πρέπει να ήταν ξύλινοι και με το πέρασμα των αιώνων να αντικαταστάθηκαν από λίθινους (πορόλιθο). Σύμφωνα πάλι με τον Παυσανία, στο βάθος σηκού, επάνω σε βάθρο υπήρχαν λατρευτικά αγάλματα του Δία και της Ήρας. Στη συνέχεια υπήρξαν διάφορες επεμβάσεις και στα ρωμαϊκά χρόνια είχε μετατραπεί σε είδος μουσείου.

Στο Ηραίον Ολυμπίας φυλάσσονταν τα πιο πολύτιμα έργα του ιερού, ανάμεσα στα οποία ήταν ο περίφημος Ερμής του Πραξιτέλη, ο δίσκος της ιερής εκεχειρίας, τα αγάλματα των Ωρών από χρυσό και έβενο του γλύπτη Έμιλου, η τράπεζα του Κολώτη, η λάρνακα του Κυψέλου. Πιθανολογείται ότι το αρχαϊκό λίθινο κεφάλι που εκτίθεται στο Αρχαιολογικό Μουσείο Ολυμπίας ανήκει στο άγαλμα της Ήρας που υπήρχε στο σηκό του ναού. 

Τη σημερινή εποχή σώζονται τα θεμέλια, οι τεράστιοι ορθοστάτες του σηκού και το κατώτερο μέρος των κιόνων. Έχουν αναστηλωθεί τέσσερεις κίονες ενώ θραύσματα από την πήλινη διακόσμηση του θριγκού και το πήλινο κεντρικό ακρωτήριο του ναού εκτίθενται στο Αρχαιολογικό Μουσείο Ολυμπίας. Μπροστά από τον ναό υπάρχει ο βωμός της Ήρας, στον οποίο γίνεται η αφή της Ολυμπιακής φλόγας από την πρωθιέρεια, σύμφωνα με το τελετουργικό που έχει καθιερωθεί για τη σημερινή εποχή.

Σύμφωνα με τον Παυσανία

Έκθεση Φωτογραφιών

Παραπομπές

Εξωτερικοί σύνδεσμοι 
 Φωτογραφία του ναού και του βωμού της αφής από το Panoramio.com
 Τρισδιάστατη αναπαράσταση του ναού από το Ίδρυμα Μείζονος Ελληνισμού - Ι.Μ.Ε
 Αναπαράσταση της θέσης του ναού στο χώρο της Αρχαίας Ολυμπίας από το Ι.Μ.Ε
 Εικονική περιήγηση στο Ηραίο από την Ελληνική Ολυμπιακή Επιτροπή
 Νέα θεωρία για το Ηραίο της Αρχ. Ολυμπίας  από το pelop.gr, 21/08/2016]

Ναοί της Ήρας
Αρχαία Ολυμπία
Αρχαίοι ελληνικοί ναοί